**Задача C?. Дълъг**

**Пояснение към решението**

Програмата прочита един по един символите s от дадения низ, без да запазва целия низ в паметта. Подържа се структура d от тип deque, която съдържа двойки (s, i), където s е поредният символ от дадения низ, а i е номерът му в низа. След прочитане на всеки нов символ s се извърша следното: от d се изваждат всичките двойки, за които първата компонента е по-голяма или равна на s. Това осигурява за елементите на d да са винаги сортирани в растящ ред. След това се вкарва новата двойка (s,i). След което изваждаме от d тези двойки, чиято втора компонента е с номер, която вече е извън плъзгащия се подниз с дължина k. Така в началото на d стои двойка с най-малкия по номер в ASCII таблицата символ от текущия подниз.

В редицата на тези най-малки елементи на поредните поднизове трябва да намерим най-дълга подредица от последователни еднакви елементи. Това става като в cc записваме текущия елемент и ако следващият е еднакъв с него, увеличаваме брояча L за текущата дължина на подредица от последователни еднакви елементи. При появата на различен символ, полагаме L=1. В брояча ML получаваме търсената най-голяма дължина.

*Емил Келеведжиев*